Elevii din Piatra Neamt care au obtinut rezultate deosebite la olimpiade, sunt recompensati de administratia locala prin afisarea lor pe panourile publicitare din oras. ”Elevii din Piatra Neamț care au obținut rezultate deosebite la olimpiadele nationale și internaționale, sunt promovați de Primaria Piatra Neamț și prin panourile publicitare stradale.

Este o formă de recunoaștere în plus a meritelor acestor tineri excepționali, de care suntem mândri. Anul acesta am amplasat în cartierul Precista și în zona centrală din municipiu, pe trei dintre panourile publicitare, imagini cu tineri care învață în municipiul Piatra-Neamț și care au obținut rezultate deosebite la olimpiadele naționale și internaționale.

Totodată, în fiecare an, cu ocazia sărbătoririi Zilelor Orașului, Primăria Piatra-Neamț îi premiază pe toți elevii care au obținut rezultate deosebite la olimpiadele naționale și internaționale, dar și pe profesorii îndrumători”, a declarat primarul Dragos Chitic.

Ionut CORFU (sursa foto: facebook- Dragos Chitic)